2017. gada 21. novembrī Noteikumi Nr. 682

Rīgā (prot. Nr. 58 2. §)

**Grozījumi Ministru kabineta 2010. gada 21. septembra noteikumos Nr. 896
"Kārtība, kādā zemessargu nosūta iegūt militāro izglītību vai paaugstināt kvalifikāciju, sedz ar viņa kvalifikācijas paaugstināšanu vai mācībām saistītos izdevumus, un kārtība, kādā zemessargs kompensē militārajai izglītībai vai kvalifikācijas paaugstināšanai izlietotos līdzekļus un atlīdzina aprīkojuma, ekipējuma un formas tērpa atlikušo vērtību, ja līgums par dienestu Zemessardzē tiek izbeigts pirms termiņa"**

Izdoti saskaņā ar
Latvijas Republikas Zemessardzes likuma

6. panta 5.1 daļu un 29. panta ceturto daļu

Izdarīt Ministru kabineta 2010. gada 21. septembra noteikumos Nr. 896
"Kārtība, kādā zemessargu nosūta iegūt militāro izglītību vai paaugstināt kvalifikāciju, sedz ar viņa kvalifikācijas paaugstināšanu vai mācībām saistītos izdevumus, un kārtība, kādā zemessargs kompensē militārajai izglītībai vai kvalifikācijas paaugstināšanai izlietotos līdzekļus un atlīdzina aprīkojuma, ekipējuma un formas tērpa atlikušo vērtību, ja līgums par dienestu Zemessardzē tiek izbeigts pirms termiņa" (Latvijas Vēstnesis, 2010, 154. nr.; 2014, 205. nr.) šādus grozījumus:

1. Aizstāt 1.3. apakšpunktā vārdu "gadījumu" ar vārdu "gadījumus".

2. Papildināt noteikumus ar 6.1punktu šādā redakcijā:

"6.1 Ja persona mēneša laikā no dienas, kad izbeigts līgums par dienestu Zemessardzē, noslēdz līgumu par profesionālo dienestu un uzrāda tā oriģinālu Zemessardzes komandiera pilnvarotai personai, ar kuru bija noslēgts līgums par dienestu Zemessardzē, persona neatlīdzina proporcionāli nenodienētajam laikam aprēķināto izdevumu daļu par tās militāro sagatavošanu."

3. Papildināt noteikumus ar 9.1 un 9.2 punktu šādā redakcijā:

"9.1 Zemessardzes komandieris, ņemot vērā šo noteikumu 6.1 punktu, sagatavo informāciju par mācību izdevumu apmēru un norāda laiku, kuru pēc karjeras kursa vai kvalifikācijas paaugstināšanas kursa pabeigšanas personai būtu pienākums nodienēt Zemessardzē. Zemessardzes komandiera sagatavoto informāciju nosūta tās Nacionālo bruņoto spēku vienības komandierim, kurā persona pilda profesionālo dienestu.

9.2 Nacionālo bruņoto spēku vienības komandieris, saņemot šo noteikumu 9.1punktā minēto informāciju, noslēdz ar personu mācību līgumu. Šis līgums ir neatņemama sastāvdaļa personas līgumam par profesionālo dienestu."

Ministru prezidents Māris Kučinskis

Aizsardzības ministrs Raimonds Bergmanis